stanford-oval/wikipedia huggingface dataset:
Sabbat
Historia > 1980-luku > Sabbat

Huhtikuussa vuonna 1985 Sabbat pääsi studioon nauhoittamaan kaksi kappaletta ensimmäiselle singlelleen. Levy julkaistiin Gezolin oman levy-yhtiön Evil Recordsin kautta ja sitä painettiin 300 kappaletta. Kesäkuussa Sabbatissa tapahtui ensimmäinen soittajanvaihdos, kun Gezolin veli Samm (myös nimellä Gero) tuli Valvinin tilalle rumpuihin.
Vuonna 1986 yhtye soitti keikkoja läpi Japanin, ja yhtye esiintyi myös televisioiduilla Under the Castle -festivaaleilla 3. elokuuta. Kaksi viikkoa myöhemmin Sabbatilla oli keikkoja kahdelle yölle Tokiossa, mutta ensimmäisen esiintymisen jälkeen Ozny pahoinpiteli erään esiintymisen aikana keskisormeaan näyttäneen henkilön ja yhtye joutui soittamaan toisen keikkansa triona ilman Oznyä. Kaksi viikkoa myöhemmin Ozny soitti yhden keikan Sabbatin kanssa, mutta sen jälkeen hänet erotettiin yhtyeestä.
Kesäkuussa 1987 Sabbat päätyi jälleen studioon nauhoittaakseen toisen singlensä "Born By Evil Blood". Jälleen levy julkaistiin Evil Recordsin kautta. Perhepiireissä tapahtuneen kuoleman takia Gezol ja Samm päättivät kuitenkin lopettaa live-esiintymiset. Jäähyväiskonsertti soitettiin Nagoyassa 13. syyskuuta 43 ihmiselle.
Yhtye jatkoi kuitenkin toimintaansa, ja lokakuussa se meni jälleen studioon. Alkuvuonna 1988 Evil Records julkaisi kolmannen singlelevyn "Desecration" ja vuotta myöhemmin julkaistiin toinen single "The Devil's Sperm Is Cold...".
Näiden single- ja EP-julkaisujen kautta Sabbat alkoi saada julkisuutta myös Japanin ulkopuolella. Alkuvuonna 1989 myös Gezol tahtoi palata julkisuuteen. Elizaveat ei ollut kuitenkaan innostunut ideasta, ja Samm oli jo liittynyt yhtyeeseen Sacrifice. Kaikesta huolimatta Sabbat esiintyi toukokuussa kerran kokoonpanolla, johon kuuluivat Gezol, Barraveat, Zorugelion sekä Possessed Hammer. Gezol onnistui myöhemmin vakuuttamaan Elizaveatin ja sai hänet soittamaan livenä Sabbatin kanssa yhden kerran. Virallinen paluukeikka oli 10. lokakuuta kokoonpanolla Gezol, Elizaveat sekä Zorugelion. Zorugelion oli nyt virallisesti yhtyeen rumpali, mutta Elizaveatin tilalle tarvittiin uusi kitaristi.
Historia > 2000-luku

Harmageddon-sarja jatkui myös 2000-luvulla julkaisuilla Sabbatical Magicurse - Baltic Harmageddon, Sabbatical Magicrucifixion - Iberian harmageddon ja Sabbatical Magicrypt - French Harmageddon. Lisäksi brasilialainen levy-yhtiö Satanic Assault Productions julkaisi Russian Harmageddon  -kuvalevyn live-LP:nä.
Yhtyeen seitsemännen studiolevyn Satanasword julkaisi CD:nä Iron Pegasus Records ja edellinen albumi Karisma sai vinyylijulkaisun kuvalevy-LP:nä nimellä Charisma. Ero Karisman ja Charisman välillä oli se, että jälkimmäisen sanoitukset ovat englanniksi alkuperäisten japaninkielisten sanoitusten sijaan. Syksyllä 2000 yhtye keikkaili myös Suomessa ja Ruotsissa.
Vuosien 2000 ja 2001 aikana Heavy Metal Super Star julkaisi Sabbatilta levyt Live Panica (10" EP), Live Revenge (LP), Live Meltdown (kuvalevy-LP), Live Nuts (LP), Live Festa (LP), Antarctic Harmageddon (LP) ja Live Torture - Unleashed In The West (LP).
Vuonna 2001 Sabbatilta julkaistiin kuusi seitsemäntuumaista levyä vuonna 2001. Näitä olivat Harmageddon-sarjan julkaisut Dietsland Harmageddon, Minami-Kyushu Harmageddonin sekä neljä split-levyä yhtyeiden Unpuren, Gorgonin, Unholy Graven ja Terror Squadin kanssa. Myös Iron Pegasus jatkoi vinyyliuudelleenjulkaisujen sarjaa. Sekä Disembody että Satanasword julkaistiin kuvalevy-LP-levyinä. Evil Records julkaisi puolestaan ensimmäisen virallisen Sabbat-videon Sabbatical Videonslaught. Se sisälsi molemmat vuoden 2000 aikana Suomessa soitetut keikat, joista ensimmäinen esiintyminen oli Turusta ja toinen Kuopiosta.
Vuoden 2002 ainoa Sabbatin studiojulkaisu oli Brazilian Demonslaught -EP  Yhtye esiintyi myös Saksassa Wacken Open Air -festivaaleilla 3. elokuuta. Syyskuussa Heavy Metal Super Star julkaisi LP-muodossa levyt Live Guanafight sekä Live Lovefire.
Heavy Metal Super Starin julkaisi tammikuussa 2003 seitsemäntuumaisen levyn Live Izumoden - Temisosmonslaught, joka oli nauhoitettu Temis Osmondin hääseremoniassa. Myös EP Svart Eld - Demonslaught Sverige julkaistiin kevään aikana. Tämän lisäksi kolme levy-yhtiötä (Heavy Metal Super Star Records, Infernal Thrash Records ja Ososo Records) julkaisivat lisäksi Live Wacko -nimisen laatikon, joka sisälsi kolme 7"-singleä, kolme CD-R-levyä, T-paidan, hihamerkin, keräilijöiden Sabbat-nuken ja muita tavaroita.
Yhtyeen kahdeksas studioalbumi Karmagmassacre ilmestyi kesäkuussa 2003 Iron Pegasuksen kautta, ja levy julkaistiin myös Yhdysvalloissa. Myös yhtyeen vanhoista albumeista tehtiin jälleen uusia vinyylijulkaisuja. Sabbatin kotimaassa Japanissa julkaistiin peräjälkeen kolme seitsemäntuumaista levyä: Tribute to FETU - Naniwa Harmageddonin, Zorugelionslaughtin ja Naniwa Tepoddonslaught. Viimeinen vuonna 2003 ilmestynyt Sabbat-julkaisu oli Live Hamagurism -LP.
Vuosi 2004 oli Sabbatin kahdeskymmenes toimintavuosi, jota levy-yhtiöt juhlistivat paketilla Sabbatical Satanichrist Slaughter. Split-albumi Abigailin kanssa nimettiin Kamikaze Splitting Roariksi, ja sen julkaisi From Beyond Productions. Levyä seurasi Hamaguri Resurrection -niminen seitsemäntuumainen julkaisu.
Jäsenet > Nykyiset

Gezol (Masaki Tachi) (1983-); laulu, bassokitara
Zorugelion (1990-); rummut, laulu
Jäsenet > Entiset > Kitaristit

Ozny (1983-1986)
Elizaveat (1983-1991)
Temis Osmond (1991-2005) (myös laulu ja syntetisaattori)
Damiazell (2007-2015) (myös laulu)
Jäsenet > Entiset > Rumpalit

Valvin (1983-1985)
Samm (myös Gero) (1985-1990)
Jäsenet > Vierailevia muusikkoja

Shige (1985 vain vuoden 1985 rehearsal), rummut
Possessed Hammer (1989, vain yksi keikka), laulu
Barraveat (1989 vain yksi keikka): kitara
Shaxul (2000, Sabbatical Magicrypt), vieraileva laulaja
Yohta Takahashi (2000, Sabbatical Magicrypt), taustalaulu
Diskografia > Demot

Sabbatical demon (1990)
Bloody countess (1991)
Diskografia > Singlet

Musta tuli (2008)
Diskografia > EP:t

Sabbat (1985)
Born by Evil Blood (1987)
Desecration (1989)
The devil's sperm is cold (1989)
The Seven Deadly Sins (1990)
Sabbatical Devilucifer (1994)
Sabbatical Demonslaught (1999)
Brazilian Demonslaught (2001)
Elizaveatonslaught	(2003)
Gezonslaught (2003)
Live Izumoden - Temisosmonslaught (2003)
Naniwa Tepoddonslaught (2003)
Svart Eld - Demonslaught Sverige (2003)
Valvinonslaught (2003)
Zorugelionslaught (2003)
Gezonslaught (2004)
Hamaguri Resurrection (2004)
Temis Osmonslaught (2004)
Satanas Francisconslaught (2005)
Icelandic & Greenlandic Demonslaught (2006)
Hamaguri Hihoukan (2007)
Feel Finnish Fire (2008)
Sabbatical Milanonslaught (2008)
Malaysian Demonslaught (2010)
Diskografia > EP:t > Harmageddon-sarja

Harmageddon sarjan LP:istä suurin osa on Live-soitantoja.
Live 666 - Japanese harmageddon (1996)
European harmageddon (1997)
Scandinavian harmageddon (1997)
African harmageddon (1998)
American harmagedon (1998)
Asian harmageddon (1998)
East European harmageddon (1998)
Oceanic Harmageddon - Live 666 Single Edition (1999)
South American harmageddon (1999)
Sabbatical Magicurse - Baltic Harmageddon (1999)
Sabbatical Magicrucifixion - Iberian Harmageddon (2000)
Sabbatical Magicrypt - French Harmageddon (2000)
Russian Harmageddon (2000)
Dietsland Harmageddon - Sabbatical Magicrest (2001)
Minami-Kyushu Harmageddon - Sabbatical Magichaos (2001)
Antarctic Harmageddon (2001)
Tribute to FETU - Naniwa Harmageddon (2003)
Sabbatical Satanichrist Slaughter - Bay Area Harmageddon (2004) (kokoelma)
Diskografia > Kokopitkät

Envenom (1991)
Evoke (1992)
Disembody (1993)
Fetishism (1994)
Bloody Countess (1996)
The Dwelling (1996)
Karisma (1999)
Charisma (2000)
Satanasword (2000)
Karmagmassacre (2003)
Sabbatrinity (2011)
Diskografia > Splitit

Headbangers Against Disco Vol. 1 (1996)
Sabbatical Splitombstone (2000)
The Bulldozer Armageddon Volume 1 (2000)
Gorgon / Sabbat (2001)
Terror Squad/Sabbat  (2001)
Unholy Grave/Sabbat (2001)
Kamikaze Splitting Roar (2003
Sabbat/Forever Winter (2005)
Sabbatical Desasterminator (2005)
Sabbat / Asbestos (2005)
Sabbatical Gorgonslaught (2005)
Sabbatical SiameseChristBeheading (2006)
Bloodlust Regime 1942 – The Syonan – To Massacre (2006)
Sabbatical Goat Semen (2006)
Asian Tyrants / Evil Dream
Diskografia > Livet

Live at Blokula (1995)
Live Curse (1999)
Live Kindergarden (1999)
Live Panica (2000)
Far East Sabbatical Live Attack!!! (2000)
Live Devil (2000)
Live Revenge (2000)
VenoMetal (2000)
Live Festa (2001)
Live Meltdown Live album, (2001)
Live Nuts, (2001)
Live Torture (2001)
Live Batan-Q (2002)
Live Guanafight (2002)
Live Lovefire(2002)
Live Hamagurism (2003)
Sabbademonical Liveslaught (2003)
Envenometal (2004))
Live Undertakers (Temis Version) (2004)
Live Undertakers (Zorugelion Version) (2004)
Live Resurrection (2004)
Live Undertakers (Gezol Version) (2005)
Brooklyn Blackfire (2005)
Live Sabbatical Hamaguri Queen (2005)
Geionslaught 1986 (2006)
Tribute To Temis (2006)
Go Gezol Go! (2007)
Live in BKK (2007)
Live in Singapore (2007)
Xenophobiac Xanthous Xenogenesis (2007)
Demonslaught Québécois (2007)
Live Bangkok (2007)
Live in San Francisconslaught (2008)
Diskografia > Livet > Videot

Live Aaaarrrrgggghhhh!!!! (2001)
Live Evillusion (2003)
The Curse of Hamagrism - Hamaguri Mythology (2003)
Diskografia > Kokoelmat

Black up your Soul (1994)
For Satan and Sacrifice (1995)
Bloody Countess (1996)
The Sabbatical Rites ('85-'89) (1999)
Black up you soul... for Satan and Sacrifice (2003)
Fetishism (2003)
Live Wacko Boxed set (2003)
...and the Sabbatical Queen (2004)
...To Praise The Sabbatical Queen (2004)
Mion's Hill (2004)
Sabbatical Holocaust (2004)
Sabbatical Rites (2004)
Sabbatical Satanichrist Slaughter - Bay Area Harmageddon (2004)
Sabbatical Rehearsalucifer (2005)
Uda's Ultimate Unison (2007)
Sabbatical 25 years kamikaze demonslaught (2008)
The Harmageddon Vinylucifer Singles (2008)
Polish Demonslaught (2008)
Asian Demonslaught (2009)
Aiheesta muualla

Yhtyeen viralliset sivut
Sabbat Myspacessa (englanniksi)
Sabbat Encyclopaedia Metallumissa (englanniksi)
Sabbat Last.fm:ssä (englanniksi)
Sitakilly

| Sitakilly |
| --- | --- |
 Sitakilly
 Koordinaatit: 13°6′26″N, 11°13′32″W 
Valtio:  Mali
Alue:  Kayesin alue
Piiri:  Kéniéban piiri
Hallinto:  
 – Hallinnon tyyppi:  maalaiskunta
Väkiluku (2009):  30 200
Infobox OKVirheellinen NIMI-arvo: 
Sitakilly (myös Sitakily) on maalaiskunta ja sen keskuskylä Kayesin alueen Kéniéban piirissä Malissa. Se sijaitsee piirin pohjoisosassa 45 kilometriä Kéniébasta pohjoiseen. Kunnassa on 30 200 ja keskuskylässä 4 400 asukasta (vuonna 2009).
Sitakillyn kunta rajoittuu pohjoisessa Kéniéban piirin Dialafaran, idässä Kassaman ja etelässä Kéniéban kuntiin sekä lännessä Senegaliin. Seutu on etupäässä tasakoa, jonka yläpuolella kohoaa Tambaouran kalliorinne. Länsirajalla virtaa Faléméjoki.
Kuntaan kuuluu 15 kylää. Asukkaat ovat mandinkoja, fulbeja ja bambaroita.
Sitakillyn kautta kulkee Bafoulabén ja Kéniéban välinen maantie. Seudun pääelinkeinot ovat maanviljely, karjanhoito ja kullankaivuu. Tärkeimmät viljelykasvit ovat durra, fonio, maapähkinä ja maissi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. Tabakotossa ja Loulossa on teolliset kultakaivokset.
Palveluihin kuuluu terveyskeskus ja joukko kouluja. Vesihuolto käsittää porakaivoja sekä Sitakillyn ja Tabakoton vesijohtoverkot. Sähköverkko on vain kaivostaajamissa.
Sebastian Colloredo

| Sebastian Colloredo |
| --- | --- |

Henkilötiedot
Koko nimi:  Sebastian Colloredo
Syntynyt: 9. syyskuuta 1987 (ikä 37)  Gemona, Italia
Mäkihyppääjä
Seura:  G.S. Fiamme Gialle
Maailmancup
Kaudet:  2005–
Voitot:  0
Sebastian Colloredo (s. 9. syyskuuta 1987 Gemona, Italia) on italialainen mäkihyppääjä.
Colloredo debytoi mäkihypyn maailmancupin henkilökohtaisessa kilpailussa Harrachovissa joulukuussa 2005 ja sijoittui kymmenenneksi.  Colloredo on hypännyt maailmancupissa hyviä hyppyjä, hän ei kuitenkaan ole useinkaan hypännyt kahta hyvää hyppyä samassa kilpailussa.kenen mukaan? Uran toistaiseksi paras sijoitus maailmancupissa on kahdeksas. Sen hän saavutti joulukuussa vuonna 2006 Lillehammerin osakilpailussa Norjassa.
Colloredon paras henkilökohtainen arvokisasijoitus aikuisten sarjassa on Oslon MM-kilpailujen 2011 normaalimäen 12. sija. Torinon olympialaisissa 2006 ja Liberecin MM-kilpailuissa 2009 hän kuului Italian joukkueeseen, joka sijoittui molempien kilpailujen joukkuemäessä yhdenneksitoista.
Sosiopatia

Sosiopatia on epävirallinen termi, joka viittaa antisosiaalisiin tekoihin ja asenteisiin. Diagnostic and Statistical Manual of Mental Disordersin (DSM) mukaan sosiopatiaa kuvaa parhaiten epäsosiaalinen persoonallisuushäiriö.
Termejä ”sosiopaatti” ja ”psykopaatti” käytetään usein vaihtoehtoisina, mutta ne tarkoittavat kuitenkin eri asioita. Psykologi, neurotieteilijä Kent A. Kiehlin mukaan ”sosiopaatti” viittaa henkilöön, jolla on epäsosiaalisia taipumuksia, jotka johtuvat sosiaalisista tai ympäristöön liittyvistä tekijöistä, kun taas psykopaattiset piirteet ovat enemmän synnynnäisiä, vaikka kaoottinen tai väkivaltainen kasvatus voikin vaikuttaa tähän vielä enemmän psykopaatin tavoin käyttäytyvissä yksilöissä.selvennä Sen lisäksi siinä missä psykopaatit ovat tunnettuja kyvystään laskelmoivaan harkintakykyyn, sosiopaatit ovat impulsiivisempia, jotka toimivat enemmän hetken mielijohteessa.
Sergio Donati

| Sergio Donati> Henkilötiedot |
| --- | --- |
Syntynyt: 13. huhtikuuta 1933 Rooma, Italia 
Kuollut: 13. elokuuta 2024 (91 vuotta) Mentana, Rooma
Ammatti:  käsikirjoittaja
Aiheesta muualla
IMDb 
Elonet
Sergio Donati (13. huhtikuuta 1933 – 13.  elokuuta 2024) oli italialainen elokuvakäsikirjoittaja ja spagettiwesternin keskeisiä nimiä. Hän teki käsikirjoituksia Sergio Leonen elokuviin, muun muassa elokuvaan Vain muutaman dollarin tähden ja Huuliharppukostaja ja oli yhtenä leikkaajana elokuvassa Hyvät, pahat ja rumat. Hän käsikirjoitti yli 50 elokuvaa.
Leono tarjosi Donatille jo töitä elokuvassa Kourallinen dollareita, mutta siihen Donati ei lähtenyt mukaan. Huuliharppukostajan tekemistä Leone aloitti Bernardo Bertoluccin ja Dario Argenton kanssa, mutta pyysi lopulta tekijäksi Donatin, kun työ ei sujunut. Leonen lisäksi hän käsikirjoitti spagettiwesterneitä Sergio Sollimalle.
Donati kirjoitti kolme rikosromaania, jotka ilmestyivät 1950-luvulla ja herättivät elokuvatuottajien huomiota. Hänen ensimmäinen työnsä käsikirjoittajana oli La nemica (1952).
Donati vieraili elokuussa 2011 Suomessa Helsingin juhlaviikoilla.
Aiheesta muualla

Sergio Donati's Home Page (Arkistoitu – Internet Archive)
Shopville

| Shopville |
| --- | --- |

Sijainti:  Zürich, Sveitsi
Koordinaatit:  47°22′42″N, 8°32′19″E
Avattu:  1.10.1970 laajennettu 1990, 2008, 2014
Omistaja:  SBB
Liikkeiden määrä:  199
Myymäläpinta-ala:  18 500 m²
Vuosimyynti:  451 milj. Sfr (2015) (3.)
Pysäköintipaikkoja:  176
Liikenneyhteydet:  Zürichin aseman junat raitiovaunu, johdinauto
www.sbb.ch
Shopville on kauppakeskus Sveitsissä Zürichin päärautatieasemalla. Kauppakeskuksen ensimmäinen osa avattiin vuonna 1970. Aseman kävijämäärä on työpäivisin noin 450 000.
Liikevaihdoltaan kauppakeskus on Sveitsin kolmanneksi suurin (451 milj. Sfr vuonna 2015). Myyntitiloja kauppakeskuksessa on 18 500 neliömetriä, ja myynti neliötä kohden oli vuonna 2015 noin 24 000 Sfr.
Aiheesta muualla

Kuvia tai muita tiedostoja aiheesta Shopville Wikimedia Commonsissa
Se meiden Herran Jesusen Christusen Pina

| Se meiden Herran Jesusen Christusen Pina, ylesnousemus ia taiuaisen astumus, niste Neliest Euangelisterist coghottu |
| --- | --- |

Kirjailija:  Mikael Agricola
Kieli:  suomi
Genre:  kristillinen kirjallisuus
Julkaistu:  1549
Löydä lisää kirjojaKirjallisuuden teemasivulta
Se meiden Herran Jesusen Christusen Pina, ylesnousemus ia taiuaisen astumus, niste Neliest Euangelisterist coghottu oli Mikael Agricolan kirjoittama Jeesuksen kärsimyshistoria eli passioharmonia. Se julkaistiin vuonna 1549.
Teos oli nimensä mukaisesti koottu kaikista neljästä evankeliumista, ja käsittelee pääsiäisen tapahtumia. Teos pohjautuu Wittenbergin yliopiston opettajan Johannes Bugenhagenin vastaavanlaiseen saksankieliseen evankeliumeista yhdistettyyn kärsimyshistoriaan. Agricola käytti teoksen pohjana mahdollisesti myös teoksen ruotsinnosta sekä luonnollisesti omaa Uuden testamentin suomennostaan (Se Wsi Testamenti). Kärsimyshistorian tekstejä oli tapana lukea pääsiäisen hiljaisen viikon jumalanpalveluksissa.
Aiheesta muualla

Teos ladattavissa verkosta
Suora linkki teokseen (pdf)
Se mikä ei tapa (elokuva)

| Se mikä ei tapa> The Girl in the Spider’s Web |
| --- | --- |

Ohjaaja:  Fede Álvarez
Käsikirjoittaja:   Jay Bassu  Fede Álvarez  Steven Knight 
Perustuu:  David Lagercrantzin romaaniin Se mikä ei tapa Stieg Larssonin hahmoihin
Tuottaja:   Scott Rudin  Eli Bush  Ole Søndberg  Søren Stærmose  Amy Pascal  Elizabeth Cantillon 
Säveltäjä:  Roque Baños
Kuvaaja:  Pedro Luque
Leikkaaja:  Tatiana S. Riegel
Tuotantosuunnittelija:  Eve Stewart
Pääosat:   Claire Foy  Sverrir Gudnason  Lakeith Stanfield  Sylvia Hoeks  Stephen Merchant 
Valmistustiedot
Valmistusmaa:   Kanada  Saksa  Yhdysvallat  Ruotsi  Yhdistynyt kuningaskunta 
Tuotantoyhtiö:   Columbia Pictures  Metro-Goldwyn-Mayer  Regency Enterprises  Scott Rudin Productions  Yellow Bird  The Cantillon Company  Pascal Pictures 
Levittäjä:  Sony Pictures Releasing
Ensi-ilta:   2018-10-2424. lokakuuta 2018 (Rooma)  2018-11-099. marraskuuta 2018 (Suomi)  
Kesto:  117 minuuttia
Alkuperäiskieli:  englanti
Edeltäjä:  The Girl with the Dragon Tattoo
Aiheesta muualla
IMDb 
Elonet
Infobox OKNimi-testi OK: 
Se mikä ei tapa (engl. The Girl in the Spider’s Web) on vuonna 2018 ensi-iltansa saanut toiminta- ja jännityselokuva, jonka on ohjannut Fede Álvarez. Se perustuu David Lagercrantzin samannimiseen romaaniin, joka taas perustuu Stieg Larssonin Millennium-kirjasarjaan. Elokuvan pääosissa ovat Claire Foy, Sverrir Gudnason, Lakeith Stanfield, Sylvia Hoeks ja Stephen Merchant. Elokuva seuraa hakkeri Lisbeth Salanderia (Foy), joka taistelee kansainvälistä rikollisjärjestöä vastaan.
Se mikä ei tapa sai maailmanensi-iltansa Rooman elokuvajuhlilla 24. lokakuuta 2018. Teatteriensi-illan se sai Suomessa 9. marraskuuta 2018.
Aiheesta muualla

Se mikä ei tapa Internet Movie Databasessa (englanniksi)
Se mikä ei tapa Elonet.
Se oikea (kappale)

| ”Se oikea” Jenni Vartiainen |
| --- | --- | --- |

Singlen tiedot
 Albumilta: Monologi
 Julkaistu: 5. heinäkuuta 2017
 Tyylilaji: pop
 Kesto: 03.16
 Levy-yhtiö: Warner Music Finland
Jenni Vartiaisen muut singlet
| ”Turvasana” 2017 | ”Se oikea” 2017 | ”Keinu” 2017 |
Se oikea on Jenni Vartiaisen single, joka julkaistiin 5. heinäkuuta 2017. Kappaleen ovat säveltäneet Jenni Vartiaisen kanssa Jurek ja Jukka Immonen. Vartiainen on itse sanoittanut kappaleen.
Listasijoitukset

| Lista | Paras sijoitus |
| --- | --- |
Suomen virallinen singlelista: 8 
Suomen virallinen latauslista: 1 
Radiolista: 3 
Striimatuimmat: 8
Singer

Singer voi tarkoittaa seuraavia:
Singer, yhdysvaltalainen ompelukonemerkki
Singer, englantilainen vuosina 1901–1970 valmistettu automerkki
Singer Building, New Yorkissa 1908–1968 sijainnut pilvenpiirtäjä
Singerin talo, liike- ja toimistorakennus Pietarissa
Sukunimi

Bryan Singer (s. 1965), yhdysvaltalainen elokuvaohjaaja ja -tuottaja
David E. Singer, yhdysvaltalainen pokeriammattilainen
Eric Singer (s. 1958), yhdysvaltalainen rumpali
Ernő Singer, Ernő Gerő (1898–1980), unkarilainen kommunistipoliitikko, Unkarin pääministeri 1956
Isaac Bashevis Singer (1902–1991), puolanjuutalainen kirjailija, Nobelin kirjallisuuspalkinnon saaja
Isaac Merritt Singer (1811–1875), yhdysvaltalainen keksijä, Singer-ompelukontehtaan perustaja, teollisuusvaikuttaja ja näyttelijä
Isadore Singer (1924–2021), yhdysvaltalainen matemaatikko ja professori
Israel Joshua Singer (1893–1944), puolanjuutalainen kirjailija
J. David Singer (1925–2009), yhdysvaltalainen politiikan tutkimuksen professori
Jeff Singer (s. 1971), englantilainen rumpali
Maxine Singer (1931–2024), yhdysvaltalainen molekyylibiologi
Norman Singer, yhdysvaltalainen televisioanimaatiosarjojen tuottaja
Paul Singer (1844–1911), saksalainen sosialisti, vaatetusteollisuuden harjoittaja, valtiopäiväedustaja
Peter Singer (s. 1946), australialainen filosofi
Rolf Singer (1906–1994), saksalais-yhdysvaltalainen kasvi- ja sienitieteilijä
Winnaretta Singer (1865–1943), yhdysvaltalais-ranskalainen taidemesenaatti ja taiteilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Singer”, voi hakea sivunnimihaulla, laajalla sivunnimihaulla tai tekstihaulla.
Australian koripallomaajoukkue

Australian koripallomaajoukkue edustaa Australiaa miesten koripallon maajoukkuekilpailuissa. Sitä hallinnoi Basketball Australia. Australia on ollut FIBA:n jäsen vuodesta 1947 lähtien.
Australia osallistui koripallon miesten olympiaturnaukseen ensimmäisen kerran Melbournessa 1956 sijoittuen kahdenneksitoista. Parhaimmillaan se on ollut neljä kertaa neljäs: Soulissa 1988, Atlantassa 1996, Sydneyssä 2000 ja Riossa 2016.
MM-kilpailujen lopputurnauksessa Australia debytoi Jugoslaviassa 1970 sijoittuen 12:nneksi. Joukkue on sijoittunut neljänneksi Kiinassa 2019 sekä viidenneksi Kolumbiassa 1982 ja Kanadassa 1994. Oseanian-mestaruuden Australia on voittanut 19 kertaa.
Arvokisasijoitukset > Olympialaiset

| 0 | 1 | 2 |
| --- | --- | --- |
|  Lontoo 1948 – ei selviytynyt kisoihin  Helsinki 1952 – ei selviytynyt kisoihin  Melbourne 1956 – kahdestoista  Rooma 1960 – ei selviytynyt kisoihin  Tokio 1964 – yhdeksäs  México 1968 – ei selviytynyt kisoihin |  München 1972 – yhdeksäs  Montréal 1976 – kahdeksas  Moskova 1980 – kahdeksas  Los Angeles 1984 – seitsemäs  Soul 1988 – neljäs  Barcelona 1992 – kuudes |  Atlanta 1996 – neljäs  Sydney 2000 – neljäs  Ateena 2004 – yhdeksäs  Peking 2008 – seitsemäs  Lontoo 2012 – seitsemäs  Rio 2016 – neljäs |
Arvokisasijoitukset > MM-kilpailut

| 0 | 1 | 2 |
| --- | --- | --- |
|  Jugoslavia 1970 – 12.  Puerto Rico 1974 – 12.  Filippiinit 1978 – seitsemäs  Kolumbia 1982 – viides  Espanja 1986 – 13. |  Argentiina 1990 – seitsemäs  Kanada 1994 – viides  Kreikka 1998 – yhdeksäs  Yhdysvallat 2002 – ei selviytynyt kisoihin |  Japani 2006 – 13.  Turkki 2010 – kymmenes  Espanja 2014 – 12.  Kiina 2019 – neljäs |
Arvokisasijoitukset > Oseanian-mestaruuskilpailut

| 0 | 1 | 2 |
| --- | --- | --- |
|  Uusi-Seelanti 1971 – kultaa  Australia 1975 – kultaa  Australia 1978 – kultaa  Australia 1979 – kultaa  Uusi-Seelanti 1981 – kultaa  Uusi-Seelanti 1983 – kultaa  Australia 1985 – kultaa  Uusi-Seelanti 1987 – kultaa |  Australia 1989 – kultaa  Uusi-Seelanti 1991 – kultaa  Uusi-Seelanti 1993 – kultaa  Australia 1995 – kultaa  Uusi-Seelanti 1997 – kultaa  Uusi-Seelanti 1999 – ei osallistunut  Uusi-Seelanti 2001 – hopeaa |  Australia 2003 – kultaa  Uusi-Seelanti 2005 – kultaa  Australia 2007 – kultaa  AUS & NZL 2009 – hopeaa  Australia 2011 – kultaa  AUS & NZL 2013 – kultaa  AUS & NZL 2015 – kultaa |
Aiheesta muualla

Australian koripalloliiton virallinen sivusto (Arkistoitu – Internet Archive) (englanniksi)
Sosna-U

Sosna-U-tähtäin
Sosna-U (ven. Сосна-У, ’Mänty-U’) on alun perin valkovenäläinen panssarikanuunan digitaalinen tähtäinjärjestelmä, jota käytetään T-72B3-, T-80BVM- ja  T-90MS-panssarivaunuissa. Tähtäinjärjestelmän kehitti AAT Pelenh Valko-Venäjällä ja myöhemmin kehitystyötä jatkoi Venäjällä AO VOMZ. Tähtäinjärjestelmässä on päivänvalotähtäin, lämpötähtäin ja laseretäisyysmittari. Siinä on myös sisäänrakennettu ballistinen tietokone, joka ottaa huomioon ympäristön lämpötilan, ammusten lämpötilan ja senhetkisen ilmanpaineen laskeakseen valitun ammustyypin lentoradan.
Sosna-U:n keskeinen osa  on Catherine-FC-lämpökamera, jonka valmistaa ranskalainen Thales. Pakotteiden vuoksi Venäjä on joutunut korvaamaan ranskalaiset komponentit venäläisillä, ja uudistettu tähtäinjärjestelmä on nimetty PNM-T:ksi.